OpenLLM-France/wikimedia huggingface dataset:
# Louis Schuijer

Louis Schuijer (la Haia, 23 de maig de 1901 - Sobibor, 11 de juny de 1943) fou un violoncel·lista neerlandès.
Schuijer era fill del compositor Samuel Schuijer i Elisabeth Alter. Va estudiar violoncel amb Isaac Mossel, va ser violoncel·lista solista a Frankfurt del Main i amb lOrquestra Filharmònica a Stuttgart. Allà fou acomiadat com a jueu el 1933.
Després va trobar feina amb lOrquestra Utrechtsch Stedelijk i va formar el Quartet de corda Stichtsch juntament amb la seva dona Evalina Lopes Salzedo (primer violí), Cora Borawitz (segon violí) i Mien Kan (alt). El diari "Het Vaderland" va assenyalar el 1939 que estava "a la primera fila dels violoncel·listes-solistes europeus". Durant la Segona Guerra Mundial va ser violoncel·lista de l'Orquestra Simfònica Jueva.
Schuijer i la seva dona van ser assassinats l'11 de juny de 1943 a Sobibor. No van tenir fills.

## Enllaços externs

* https://www.joodsmonument.nl/nl/page/122273/ Louis Schuijer al monument jueu
# Càncer d'esòfag

El càncer d'èsòfag té diversos subtipus bàsicament adenocarcinoma (aprox. 50-80% de tots els càncers d'esòfag) i càncer cel·lular esquamós. El càncer esquamós sorgeix de les cèl·lules de la part superior de l'esòfag. L'Adenocarcinoma sorgeix de les cèl·lules glandulars que estan presents en la unió de l'esòfag i l'estómac. Els tumors esofàgics normalment porten a la disfàgia (dificultat d'empassar), dolor i altres símptomes, i es diagnostiquen amb una biòpsia. Els tumors petits i localitzats es tracten amb cirurgia en un intent de guarir. Els tumors grossos acostumen a no ser operables i es tracten amb cures pal·liatives; el seu creixement pot ser retardat amb quimioteràpia, radioteràpia o una combinació d'ambdues. En alguns casos aquestes actuacions poden fer que els grans tumors ja siguin operables. La prognosi depèn de l'extensió de la malaltia i d'altres problemes mèdics, però és bastant pobra. A Catalunya, té una taxa de supervivència a cinc anys per a homes al voltant del 19% i per a dones al voltant del 30%. A Catalunya, les taxes de mortalitat (x 100.000 hab.; i en % sobre el total de càncers per sexe; estandarditzades segons sexe, 2018) són: 0,89 dones; 6,13 homes; 3,30 total; 0,79% en dones; 2,60% en homes.
Entre els nombrosos factors hi ha el tenir esòfag de Barrett, l'herència, l'edat major de 60 anys i l'associació de tabaquisme amb ingestió d begudes alcohòliques. A Girona, la incidència percentual sobre el total de càncers és del 1,2%.
L'edat és un factor de risc important. El 2012, tan sols el 0,25% de les defuncions per càncer d'esòfag als Estats Units es produïren en persones de menys de 35 anys, mentre que el 62,89% es produïren en individus de 65 anys o més.

## Classificació

Són típicament carcinomes que sorgeixen de l'epiteli, o línia de superfície de l'esòfag.

## Referències

* ↑ Esophageal cancer at Mount Sinai Hospital
* ↑ Enzinger PC, Mayer RJ «Esophageal cancer». N. Engl. J. Med., 349, 23, 2003, pàg. 2241–52. DOI: 10.1056/NEJMra035010. PMID: 14657432.
* ↑ «Resultats dels Registres de Tumors Hospitalaris de l'Institut Català d'Oncologia en aliança amb l’Institut Català de la Salut 2013-2017». [Consulta: 30 agost 2020].
* ↑ «Mortalitat». Departament de Salut. [Consulta: 30 agost 2020].
* ↑ «El càncer a Girona 2010-12. Projeccions de la incidència 2017.». [Consulta: 28 agost 2020].
* ↑ «USA CAUSES OF DEATH BY AGE AND GENDER» (en anglès), 11-04-2014. [Consulta: 27 febrer 2015].

## Enllaços externs

* NCI Web sobre el càncer d'esòfag Arxivat 2002-12-30 a Wayback Machine.
* MedlinePlus: Càncer d'esòfag
* Esophageal Cancer Arxivat 2009-07-12 a Wayback Machine. From Cancer Management: Càncer d'esòfag aproximació multidisciplinària Arxivat 2009-05-15 a Wayback Machine.
* Aprengui més sobre el Càncer d'esòfag Arxivat 2016-05-19 at the Portuguese Web Archive
# Càncer d'úter

El càncer uterí és un tipus de càncer que inclou diversos diferents tipus de tumors que poden desenvolupar-se a l'úter. La joventut de la dona n'és un dels factors de risc més importants, però també s'ha documentat que els homes transgènere que mantenen el seus genitals de naixement pateixen un risc addicional de contraure'l atesa l'exclusió social i mèdica que pateixen.

## Tipus de càncer uterí

D'entre els diferents subtipus en què es classifica el càncer uterí, hi ha quatre categories principals. En primer lloc, el sarcoma uterí o sarcoma del miometri a la capa muscular de l'úter, que sol ser anomenat leiomiosarcoma. En segon lloc, el càncer d'endometri. En aquest cas, el carcinoma endometrial s'origina a partir de cèl·lules de les glàndules de l'endometri (recobriment uterí). Aquest tipus inclou les varietats comunes i tractables d'adenocarcinoma endometroide ben diferenciat com també els tipus més agressius de carcinoma serós de papil·les uterines i el carcinoma uterí de cèl·lules. El sarcoma estromal endometrial n'és també una subvariant i s'origina a partir dels teixits connectius de l'endometri, i és molt menys freqüents que el carcinoma endometrial. Per altra banda, el tumor müllerià mixt maligne és un tipus rar de tumor endometrial que presenta diferenciació tant glandular (carcinomatós) com a nivell estroma (sarcomatós) - es desconeix quina és la veritable cèl·lula d'origen.
En tercer lloc, el càncer cervical o de coll uterí és pràcticament en tots els casos una conseqüència de la infecció pel virus del papil·loma humà i es desenvolupa a la zona de transició del cèrvix —la zona inferior de l'úter que es troba a la part superior de la vagina. En darrer lloc, la malaltia trofoblàstica gestacional és un altre tipus de càncer uterí que està associat amb processos neoplàstics originats en teixits d'un embaràs que sovint està ubicat a l'úter.

## Freqüència d'aparició

El 2012, tan sols el 0,58% de les defuncions per càncer d'úter als Estats Units d'Amèrica es produïren en persones de menys de 35 anys, mentre que el 66,70% es produïren en individus de 65 anys o més. Exclòs el càncer de cervical, a Catalunya, les taxes de mortalitat (x 100.000 hab.; i en % sobre el total de càncers per sexe; estandarditzades segons sexe, 2018) són: 4,25 dones; 3,79% en dones.

## Referències

* 1 2 «Càncer de Coll d'Úter». Hospital Clínic de Barcelona, n.d. [Consulta: 28 febrer 2022].
* ↑ «Policy brief: Transgender people and HIV». Organització Mundial de la Salut, 01-07-2015, pàg. 23.
* ↑ «USA CAUSES OF DEATH BY AGE AND GENDER» (en anglès), 11-04-2014. [Consulta: 27 febrer 2015].
* ↑ «Mortalitat». Departament de Salut. [Consulta: 30 agost 2020].

## Vegeu també

* Erosió cervical
* Geórgios Papanicolau

## Enllaços externs

* http://www.who.int/classifications/apps/icd/icd10online/?gc51.htm+C54
# Crowded House

Crowded House és un grup de rock format a Melbourne (Austràlia) i liderat pel cantantautor neozelandès Neil Finn. L'activitat de la banda va ocórrer entre el 1986 i 1996, any en què la banda va dissoldre's. Una dècada més tard, l'any 2007 la banda va reunificar-se per continuar la trajectòria musical junts.
Neil Finn és àmpliament reconegut com el compositor principal i el director creatiu de la banda. La resta dels seus componenets són Paul Hester a la bateria i Nick Seymour al baix. Addicionalment, Mark Hart (guitarrista i piano, també membre de Supertramp) va col·laborar en l'àlbum Together Alone (1992) i Recurring Dream (1996) i Tim Finn (compositor i piano, germà de Neil Finn) va participar en l'àlbum Woodface (1990–1992).
L'any 2006 Neil Finn i Nick Seymour es van retrobar per treballar en un nou disc en solitari de Neil Finn. Comprovant la gran química que encara mantenien entre ells dos van decidir tornar a unir-se per treure un nou disc com a Crowded House aprofitant les cançons amb les quals havien estat treballant. Mark Hart va tornar a treballar amb ells com a guitarra i piano, i ocupant el lloc del difunt Paul Hester van contractar a Matt Sherrod. Com a resultat d'aquest treball va sorgir l'any 2007 l'àlbum Time on Earth i una gira mundial. El disc va assolir el número 1 a les llistes d'èxits d'Austràlia.
D'entre les seves cançons més conegudes s'hi pot trobar «Don't dream it's over», «Something so strong», «Better be home soon», «Weather with you», «Fall at your feet», «Instinct», «Locked out» i «Distant sun».

## Origen

Abans de formar Crowded House, Neil Finn i Paul Hester havien participat ocasionalment al grup de rock Split Enz fundada per, entre d'altres, Tim Finn, germà de Neil Finn.
La banda que posteriorment seria Crowded House va néixer amb el nom de The Mullanes l'any 1985 incloent el guitarrista Craig Hooper, antic membre de The Reels. Van firmar un contracte amb Capitol Records i van anar a Los Angeles, on Hooper deixaria en grup. Per petició de l'editorial, van canviar el nom a Crowded House (casa plena de gent) fent referència al petit lloc on vivien tots durant la gravació de l'àlbum, 1902 N. Sycamore street.

## Discografia (àlbums)

* 1988: Temple of Low Men
* 1991: Woodface
* 1993: Together Alone
* 1996: Recurring Dream The Very Best of Crowded House
* 1999: Afterglow
* 2007: Time on Earth

## Top 20 'singles' internacionals

* Don't Dream It's Over
* Something So Strong
* Better Be Home Soon
* Chocolate Cake
* Fall at Your Feet
* Weather With You
* It's Only Natural
* Distant Sun
* Locked Out
* Everything Is Good for You
* Instinct
* Not the Girl You Think You Are
* Don't Stop Now

## Enllaços externs

* Crowded House - Lloc web oficial
# Crow

«Crow» té aquests significats:
* llengua crow, llengües sioux occidentals del grup de la vall del Missouri parlat principalment per la Nació Crow
* Crow, membre del poble dels crows, tribu índia de parla sioux
* Toponímia:
** Crow Agency, concentració de població designada pel cens dels Estats Units a l'estat de Montana
** Crow Creek, reserva índia en parts dels comtats de Buffalo, Hughes, i Hyde al marge oriental del riu Missouri
** Reserva índia Crow, llar de la Nació Ameríndia Crow de l'estat de Montana als Estats Units
* Biografies:
** Frank Fools Crow (Wounded Knee, Dakota del Sud, 1890 - 1989), líder espiritual sioux lakota, nebot de Black Elk
** Mitford Crow o Mitford Crowe o (1669 - 1719), comerciant, polític, diplomàtic i administrador colonial anglès vinculat al negoci de l'aiguardent
** Sheryl Crow (Kennett, 1962), cantant estatunidenca
* Cinema:
** The Crow (pel·lícula de 1919), pel·lícula estatunidenca de western dirigida per B. Reeves Eason
** The Crow (pel·lícula de 1994), pel·lícula estatunidenca dirigida per Alex Proyas basada en la sèrie de còmics homònima del 1989 de James O'Barr
* Miscel·lània:
** The Crow (còmic), sèrie de còmics de 1989 creada per James O'Barr
** Garnet Crow, grup japonès format el 1999
# DTV

DTV té els següents significats:
* Televisió digital (del seu nom en anglès Digital Television), tecnologia de transmissió de televisió per senyal digital
* Associació Alemanya de Dansa Esport (del seu nom en alemany Deutschen Tanzsportverband), organisme responsable de l'esport de la dansa a Alemanya
* DTV (editorial) (del seu nom en alemany Deutscher Taschenbuch Verlag), editorial alemanya amb seu a Múnic
* DirecTV, canal de televisió per satèl·lit amb seu als Estats Units
* Direct-to-video, producció de cinema distribuïda directament per videoclub
# Càons

Els caonis o càons (en grec antic: Χάονες, llatí: Chaoni) eren una tribu de l'Epir que vivia a la zona costanera enfront de l'illa de Corcira. El país es deia Caònia. Van exercir la supremacia al Regne de l'Epir tot el segle V i la meitat del segle iv aC, substituint els tesprotis, però van ser desplaçats pels molossos, segons Estrabó.

## Referències

* ↑ The Encyclopaedia Britannica (en anglès). vol.9. The Encyclopaedia Britannica, 1855, p. 277.
* ↑ Smith, William (ed.). «Epeirus». Dictionary of Greek and Roman Geography (1854). [Consulta: 17 desembre 2020].
# Lucasita-(Ce)

La lucasita-(Ce) és un mineral de la classe dels òxids. Va ser anomenada en honor de Hans Lucas, geòleg australià que va ser el primer en trobar el mineral mentre examinava concentrats de lamproïta.

## Característiques

La lucasita-(Ce) és un òxid de fórmula química CeTi₂O₅(OH). Cristal·litza en el sistema monoclínic en forma de grans subèdrics discrets, poques vegades mostrant {001} i {101}, molt estriades paral·lelament a [010], de fins a 1 mm; també apareix com a agregats cristal·lins. La seva duresa a l'escala de Mohs és 6.
Segons la classificació de Nickel-Strunz, la lucasita-(Ce) pertany a «04.DH: Òxids amb proporció Metall:Oxigen = 1:2 i similars, amb cations grans (+- mida mitjana); plans que comparteixen costats d'octàedres» juntament amb els següents minerals: brannerita, ortobrannerita, torutita, kassita, bariomicrolita, bariopiroclor, betafita, bismutomicrolita, calciobetafita, ceriopiroclor, cesstibtantita, jixianita, hidropiroclor, natrobistantita, plumbopiroclor, plumbomicrolita, plumbobetafita, estibiomicrolita, estronciopiroclor, estanomicrolita, estibiobetafita, uranpiroclor, itrobetafita, itropiroclor, fluornatromicrolita, bismutopiroclor, hidrokenoelsmoreïta, bismutostibiconita, oxiplumboromeïta, monimolita, cuproromeïta, stetefeldtita, estibiconita, rosiaïta, zirconolita, liandratita, petscheckita, ingersonita i pittongita.

## Formació i jaciments

La lucasita-(Ce) va ser descoberta a la lamproïta Walgidee Hills (Derby-West Kimberley Shire, Austràlia Occidental, Austràlia) En concentracions de tova no arenosa en un diatrema de lamproita d'olivina. També ha estat descrita a un altre indret d'Austràlia Occidental, dos indrets de Rússia i un de Sud-àfrica.

## Referències

* 1 2 «Lucasite-(Ce)» (en anglès). Mindat. [Consulta: 7 novembre 2015].
* 1 2 «Lucasite-(Ce)» (en anglès). Handbook of Mineralogy. [Consulta: 1r març 2018].
# Major Indoor Soccer League

«Major Indoor Soccer League» té aquests significats:
* Major Indoor Soccer League (1978–92), competició futbolística nord-americana entre 1978 i 1992
* Major Indoor Soccer League (2001–08), competició futbolística nord-americana entre 2001 i 2008
* Major Indoor Soccer League (2008–14), competició futbolística nord-americana entre 2008 i 2014
# Cua de ventall capblau

El cua de ventall capblau (Rhipidura cyaniceps) és un ocell de la família dels ripidúrids (Rhipiduridae).

## Hàbitat i distribució

Viu als boscos de les illes del grup de Luzon, a les Filipines septentrionals.

## Referències

* ↑ «Cua de ventall capblau». Cercaterm. TERMCAT, Centre de Terminologia. Rev. 10/10/2023(català)
# M1

M1 té els següents significats:
* Nebulosa del Cranc, M1 al catàleg estel·lar Mesier, romanent de supernova resultant de l'explosió d'una supernova
* M1 Abrams, vehicle blindat produït als Estats Units
* M1tv, televisió pública del Maresme (Catalunya)
* M1 (massa monetària) agregat monetari que constitueix una de les mesures de l'Oferta monetària
* M1 Garand, Fusell semiautomàtic dels Estats Units
# Dembélé

Dembélé és el nom dels següents personatges:
* Mousa Dembélé (Wilerijk, Anvers, 16 de juliol de 1987) futbolista belga.
* Moussa Dembélé (Pontoise, França, 12 de juliol de 1996) futbolista francès.
* Ousmane Dembélé (Vernon, França, 15 de maig de 1997) futbolista francès.
* Dramane Dembélé, polític malià.
* Fatoumata Dembélé Diarra, advocada i jutge maliana.
# Dementia 13

Dementia 13 és una pel·lícula estatunidenca dirigida per Francis Ford Coppola, estrenada el 1963.

## Argument

La família dels "Haloran" han heretat un castell ancestral però l'herència inclou l'avarícia, l'engany i la mort.

## Repartiment

* William Campbell: Richard Haloran
* Luana Anders: Louise Haloran
* Bart Patton: Billy Haloran
* Mary Mitchel: Kane
* Patrick Magee: Justin Caleb
* Eithne Dunne: Lady Haloran
* Peter Read: John Haloran
* Karl Schanzer: Simon
* Ron Perry: Arthur
* Derry O'Donavan: Lillian
* Barbara Dowling: Kathleen

## Al voltant de la pel·lícula

* El rodatge va tenir lloc a Irlanda.
* Roger Corman va autoritzar Francis Ford Coppola, llavors realitzador del segon equip a The Young Racers (1963), va utilitzar els mateixos decorats, l'equip tècnic, així com els actors Luana Anders, William Campbell i Patrick Magee per la seva pròpia pel·lícula, aconseguint respectar la programació de la pel·lícula que estaven rodant.
* La pel·lícula s'havia de dir Dementia . El 13 es va afegir després de descobrir una pel·lícula Dementia dirigida el 1955.
* Alguns decorats van ser creats per Eleanor Coppola, la dona del cineasta.
* Dementia 13 va ser una de les diverses produccions de Roger Corman on va aparèixer el veterà actor de pel·lícules B, William Campbell.
* El paper de Luana Anders com a dona del món de l'espectacle casada amb un ric, que mor prematurament i hereva una fortuna, és un dels papers més importants de la seva carrera com a actriu.
* Coppola estava a Irlanda per un altre projecte de Roger Corman. Corman va suggerir que Coppola es quedés allà amb un petit equip tècnic i dirigís una pel·lícula de terror de baix pressupost, que seria produïda per ell.

## Referències

* ↑ Dargis, Manohla «William Campbell Filmography». New York Times [Consulta: 3 març 2007].
* ↑ Erickson, Hal «Luana Anders». New York Times.com [Consulta: 14 gener 2007].
* ↑ Lucas, Tim. Video Watchdog magazine, issue #4, pg. 48, from the article "The Trouble with TITIAN: Francis Ford Coppola's Lost Thriller"
# Demerara

Demerara (en neerlandès: Demerary) és una regió històrica de la Guaiana, situada a la costa nord de l'Amèrica del Sud, que actualment forma part de Guyana. Entre el 1745 i el 1815 va ser una colònia dels Països Baixos, fins que aquests la van cedir al Regne Unit. Entre el 1838 i el 1966 va formar part de la Guaiana britànica. La colònia es trobava situada al curs baix del riu Demerara, i la seva ciutat principal era Georgetown.
El nom "Demerara" prové d'una variant de la paraula arawak "Immenary" o "Dumaruni", que vol dir "riu de la carta de fusta". El sucre de Demerara reb el nom perquè originalment era produït a les plantacions de sucre de la colònia.

## Història

In 1745, Demerara va ser separada de la colònia d'Essequibo.
El 1781, la revolució americana va provocar que la República neerlandesa s'unís amb França contra els britànics; una gran flota, comandada per l'Almirall Lord Rodney's, va ser enviada a les Índies Occidentals, després d'haver realitzar diverses operacions a les illes del Carib. Un dels esquadrons va ser enviat per ocupar les colònies d'Essequibo i Demerara, aconseguint prendre-les sense massa dificultat. El 1782 els francesos van ocupar tots els assentaments neerlandesos, obligant al governador Robert Kingston a rendir-se. La pau de París, signada el 1783, retornava aquests territoris als neerlandesos.
Els britànics van tornar a ocupar Demerara, Essequibo i Berbice el 1796. No obstant, el 1802 van retornar-les als Països Baixos segons els termes del Tractat d'Amiens, per recapturar-les un any més tard.
El 13 d'agost de 1814, els britànics van combinar les colònies de Demerara i Essequibo per formar la colònia de Demerara-Essequibo. El 20 de novembre de 1815, els Països Baixos van cedir, formalment, la colònia al Regne Unit.

## Referències

* ↑ Benn, Brindley H. «Guyana the Name». Thunder [Georgetown, Guyana], 30-06-1962. Arxivat de l'original el 2008-05-01 [Consulta: 14 juny 2018]. Arxivat 2008-05-01 a Wayback Machine.
* ↑ Hadden p.64
* ↑ Dalton p.239

## Vegeu també

* Història de Guyana
# Lunats

Lunats (francès Lunax) és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 23 agost 2010].
# Lunatics: A Love Story

Lunatics: A Love Story és una pel·lícula de comèdia romàntica amb neo-noir (especialment psycho -noir) estatunidenca del 1991 escrita i dirigida per Josh Becker, protagonitzada per Ted Raimi, Deborah Foreman i Bruce Campbell. La pel·lícula explica la història d'un jove aspirant a poeta paranoic que, després d'una conversa telefònica accidental amb una dona aparentment dolça, es veu obligat a superar les seves preocupacions per guanyar-se el seu cor. La música de la pel·lícula va ser composta per Joseph LoDuca, i va ser editada per Kaye Davis.

## Trama

En una zona difícil de Los Angeles, un aspirant a poeta ha passat sis mesos sense sortir del seu apartament a causa dels seus deliris obsessius sobre metges cruels, violadors i aranyes. Mentrestant, una dona que sembla maleir les coses per voler ajudar és abandonada pel seu xicot i es troba avariada als carrers de LA. Aviat es topa amb una colla local. A causa d'una errada telefònica, el nostre heroi la truca a una cabina de telèfon intentant marcar una "línia de conversa" i la convida al seu lloc. Allà es veuen obligats a ajudar-se mútuament per superar els seus problemes particulars.

## Repartiment

* Deborah Foreman com a Nancy
* Ted Raimi com a Hank
* Bruce Campbell com a Ray
* George Aguilar com a cometa
* Brian McCree com a Presto

## Referències

* ↑ Lunáticos a aquivaletodo.blogspot
* ↑ Lunatics: A Love Story a moriareviews.com
# Daiki Takamatsu

Daiki Takamatsu (Prefectura de Yamaguchi, Japó, 8 de setembre de 1981) és un futbolista japonès.

## Selecció japonesa

Daiki Takamatsu va disputar 2 partits amb la selecció japonesa.

## Enllaços externs

* National Football Teams
* Japan National Football Team Database
# Machakos

Machakos és una ciutat de Kenya, a la província Oriental, a 64 quilòmetres al sud-est de Nairobi. La població està creixent ràpidament i ara és de 144.109 habitants (1999). La majoria de la població és Akamba, i solen ser pagesos. Machakos va ser el primer centre administratiu de la colònia britànica, però van moure la capital cap a Nairobi el 1899 perquè per allà hi passava el ferrocarril d'Uganda.

## Referències

* ↑ «2009 Census Vol 1 Table 3 Rural and Urban Population | Open Data Portal». opendata.go.ke. Arxivat de l'original el 29 juliol 2016. [Consulta: 28 juliol 2016].
* ↑ «Kenia: Provinzen, Städte & Urbane Zentren - Einwohnerzahlen, Karten, Grafiken, Wetter und Web-Informationen» (en alemany). [Consulta: 15 abril 2023].
# Lluer dels pins

El lluer dels pins (Spinus pinus) és una espècie d'ocell de la família dels fringíl·lids (Fringillidae) propi d'Amèrica del Nord. Són aus bastant petites, que fan una llargària d'11-14 cm i un pes de 12-18 g. Becs cònics relativament fins i llargs. Els adults són de marrons pel dors i clars per sota, amb ratlles fosques longitudinals. Cua una mica bifurcada. Ratlles grogues i blanques a les ales.Habita boscos de coníferes d'Amèrica del Nord, criant al sud d'Alaska, centre i sud del Canadà, nord i oest dels Estats Units i muntanyes de Mèxic. Les poblacions septentrionals fan en hivern, moviments cap al sud, ocupant la major part dels Estats Units.

## Referències

* ↑ Fitxa del lluer dels pins a Birdguides Arxivat 2012-11-08 a Wayback Machine. Rev. 22/12/2012 (anglès)
# Lluer negre

El lluer negre (Spinus atratus) és una espècie d'ocell de la família dels fringíl·lids (Fringillidae).

## Morfologia

* Fa uns 15 cm de llargària.
* Mascle de color negre a excepció d'algunes zones grogues, a la zona inferior de l'abdomen, zona basal de les rectrius externes i zona basal de les primàries i secundàries.
* Femella una mica més clara i amb zones grogues menys assenyalades.

## Hàbitat i distribució

Habita vessants i zones rocoses i arbustives dels Andes del centre i sud del Perú, centre i sud de Bolívia, nord i centre de Xile i oest de l'Argentina.

## Referències

* ↑ «Lluer negre». Cercaterm. TERMCAT, Centre de Terminologia. Rev. 10/04/2022(català)